CELEX: 52017PC0322
Language: el
Date: 2017-06-21
Title: Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση ύστερα από αίτηση της Φινλανδίας — EGF/2017/002 FI/Microsoft 2

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 21.6.2017
            COM(2017) 322 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση ύστερα από αίτηση της Φινλανδίας — EGF/2017/002 FI/Microsoft 2
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               ΠΛΑΙΣΙΟ ΤΗΣ ΠΡΟΤΑΣΗΣ
            
            
               1.Οι κανόνες που εφαρμόζονται στις χρηματοδοτικές συνεισφορές από το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) διατυπώνονται στον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  1
                (στο εξής «κανονισμός ΕΤΠ»).
            
            
               2.Την 1η Φεβρουαρίου 2017, η Φινλανδία υπέβαλε την αίτηση EGF/2017/002 FI/Microsoft 2 για χρηματοδοτική συνεισφορά από το ΕΤΠ, μετά τις απολύσεις στη Microsoft
                  2
                Microsoft (Microsoft Mobile Oy) και σε 11 προμηθευτές και κατάντη παραγωγούς (στο εξής «απολύσεις»). 
            
            
               3.Ύστερα από αξιολόγηση της εν λόγω αίτησης η Επιτροπή συμπέρανε, σύμφωνα με όλες τις εφαρμοστέες διατάξεις του κανονισμού ΕΤΠ, ότι ικανοποιούνται οι όροι για τη χορήγηση χρηματοδοτικής συνεισφοράς από το ΕΤΠ. 
            
            
               ΠΕΡΙΛΗΨΗ ΤΗΣ ΑΙΤΗΣΗΣ
            
            
                     
                        Αίτηση ΕΤΠ
                     
                  
                  
                     
                        EGF/2017/002 FI/Microsoft 2
                     
                  
               
                     
                        Κράτος μέλος
                     
                  
                  
                     
                        Φινλανδία
                     
                  
               
                     
                        Οικεία/-ες περιφέρεια/-ες (επίπεδο NUTS 2)
                           3
                         
                     
                  
                  
                     
                        Helsinki-Uusimaa (Uusimaa, FI1B1)
                     
                     
                        Länsi-Suomi (Pirkanmaa, FI197)
                     
                     
                        Etelä-Suomi (Varsinais-Suomi,FI1C1)
                     
                  
               
                     
                        Ημερομηνία υποβολής της αίτησης
                     
                  
                  
                     
                        1η Φεβρουαρίου 2017
                     
                  
               
                     
                        Ημερομηνία απόδειξης παραλαβής της αίτησης
                     
                  
                  
                     
                        1η Φεβρουαρίου 2017
                     
                  
               
                     
                        Ημερομηνία αίτησης πρόσθετων πληροφοριών
                     
                  
                  
                     
                        15 Φεβρουαρίου 2017
                     
                  
               
                     
                        Προθεσμία για την υποβολή των πρόσθετων πληροφοριών
                     
                  
                  
                     
                        29 Μαρτίου 2017
                     
                  
               
                     
                        Προθεσμία για την ολοκλήρωση της αξιολόγησης
                     
                  
                  
                     
                        21 Ιουνίου 2017
                     
                  
               
                     
                        Κριτήριο παρέμβασης
                     
                  
                  
                     
                        Άρθρο 4 παράγραφος 1 στοιχείο α) του κανονισμού ΕΤΠ
                     
                  
               
                     
                        Κύρια επιχείρηση
                     
                  
                  
                     
                        Microsoft (Microsoft Mobile Oy))
                     
                  
               
                     
                        Αριθμός των οικείων επιχειρήσεων
                     
                  
                  
                     
                        12
                     
                  
               
                     
                        Τομέας/-είς οικονομικής δραστηριότητας
                     
                     
                        (Κλάδος NACE αναθ. 2)
                           4
                        
                     
                  
                  
                     
                        62 Δραστηριότητες προγραμματισμού ηλεκτρονικών υπολογιστών, παροχής συμβουλών και άλλες δραστηριότητες
                     
                  
               
                     
                        Αριθμός θυγατρικών, προμηθευτών και κατάντη παραγωγών
                     
                  
                  
                     
                        11
                     
                  
               
                     
                        Περίοδος αναφοράς (τέσσερις μήνες):
                     
                  
                  
                     
                        12 Ιουλίου 2016 – 12 Νοεμβρίου 2016 
                     
                  
               
                     
                        Αριθμός απολύσεων κατά την περίοδο αναφοράς α)
                     
                  
                  
                     
                        1 248
                     
                  
               
                     
                        Αριθμός απολύσεων πριν ή μετά την περίοδο αναφοράς β)
                     
                  
                  
                     
                        0
                     
                  
               
                     
                        Συνολικός αριθμός απολύσεων
                     
                  
                  
                     
                        1 248
                     
                  
               
                     
                        Συνολικός αριθμός επιλέξιμων δικαιούχων
                     
                  
                  
                     
                        1 248
                     
                  
               
                     
                        Συνολικός αριθμός στοχευόμενων δικαιούχων
                     
                  
                  
                     
                        1 000
                     
                  
               
                     
                        Αριθμός νέων που βρίσκονται εκτός απασχόλησης, εκπαίδευσης ή κατάρτισης (ΕΑΕΚ) και για τους οποίους ζητείται ενίσχυση
                     
                  
                  
                     
                        0
                     
                  
               
                     
                        Προϋπολογισμός για τις εξατομικευμένες υπηρεσίες (σε EUR)
                     
                  
                  
                     
                        5 559 300
                     
                  
               
                     
                        Προϋπολογισμός για την κινητοποίηση του ΕΤΠ (σε EUR)
                           5
                         
                     
                  
                  
                     
                           307 500
                     
                  
               
                     
                        Συνολικός προϋπολογισμός (σε EUR)
                     
                  
                  
                     
                        5 866 800
                     
                  
               
                     
                        Συνεισφορά του ΕΤΠ (60 %) (σε EUR)
                     
                  
                  
                     
                        3 520 080
                     
                  
               
               ΑΞΙΟΛΟΓΗΣΗ ΤΗΣ ΑΙΤΗΣΗΣ
            
            
               Διαδικασία
            
            
               4.Η Φινλανδία υπέβαλε την αίτηση EGF/2017/002 FI/Microsoft 2 εντός 12 εβδομάδων από την ημερομηνία κατά την οποία ικανοποιήθηκαν τα κριτήρια παρέμβασης που ορίζονται στο άρθρο 4 του κανονισμού ΕΤΠ, την 1η Φεβρουαρίου 2017. Η Επιτροπή επιβεβαίωσε την παραλαβή της αίτησης την ίδια ημερομηνία και ζήτησε συμπληρωματικές πληροφορίες από τη Φινλανδία στις 15 Φεβρουαρίου 2017. Οι εν λόγω συμπληρωματικές πληροφορίες παρασχέθηκαν εντός έξι εβδομάδων από την ημερομηνία της αίτησης. Η προθεσμία των 12 εβδομάδων από την παραλαβή της πλήρους αίτησης, εντός της οποίας η Επιτροπή θα πρέπει να ολοκληρώσει την αξιολόγηση συμμόρφωσης της αίτησης με τις προϋποθέσεις για την παροχή της χρηματοδοτικής συνεισφοράς, λήγει στις 21 Ιουνίου 2017.
            
            
               Επιλεξιμότητα της αίτησης
            
            
               Οικείες επιχειρήσεις και δικαιούχοι
            
            
               5.Η αίτηση αφορά 1 248 εργαζομένους που απολύθηκαν από τη Microsoft (Microsoft Mobile Oy) και από 11 προμηθευτές και κατάντη παραγωγούς. Η κύρια επιχείρηση λειτουργεί στον οικονομικό τομέα που ταξινομείται στον κλάδο 62 της NACE αναθ. 2 (Δραστηριότητες προγραμματισμού ηλεκτρονικών υπολογιστών, παροχής συμβουλών και άλλες δραστηριότητες). Οι απολύσεις που έγιναν από τη Microsoft Mobile Oy εντοπίζονται κυρίως στις περιφέρειες επιπέδου NUTS 2 Helsinki-Uusimaa, Etelä-Suomi και Länsi-Suomi.
            
            
            
                     
                        Επιχειρήσεις και αριθμός απολύσεων κατά την περίοδο αναφοράς
                     
                  
               
                     
                        Microsoft Mobile Oy
                     
                  
                  
                     
                        1 191
                     
                  
                  
                     
                        Manpower Group Solutions
                     
                  
                  
                     
                        14
                     
                  
               
                     
                        Accenture Oy
                     
                  
                  
                     
                        5
                     
                  
                  
                     
                        Sale Nordic Oy
                     
                  
                  
                     
                        1
                     
                  
               
                     
                        HCL Technologies Ltd
                     
                  
                  
                     
                        3
                     
                  
                  
                     
                        Spellpoint Oy
                     
                  
                  
                     
                        1
                     
                  
               
                     
                        ISS Palvelut OyManpower
                     
                  
                  
                     
                        20
                     
                  
                  
                     
                        Symbio Finland Oy
                     
                  
                  
                     
                        3
                     
                  
               
                     
                        JOT Automation Oy
                     
                  
                  
                     
                        1
                     
                  
                  
                     
                        Tieto Oy
                     
                  
                  
                     
                        2
                     
                  
               
                     
                        Lionbridge Oy
                     
                  
                  
                     
                        6
                     
                  
                  
                     
                        Varamiespalvelu-Group Oy
                     
                  
                  
                     
                        1
                     
                  
               
                     
                        Συνολικός αριθμός επιχειρήσεων: 12
                     
                  
                  
                     
                        Συνολικός αριθμός απολύσεων: 
                     
                  
                  
                     
                        1 248
                     
                  
               
                     
                        Συνολικός αριθμός αυτοαπασχολουμένων των οποίων διακόπηκε η δραστηριότητα: 
                     
                  
                  
                     
                        0
                     
                  
               
                     
                        Συνολικός αριθμός επιλέξιμων εργαζομένων και αυτοαπασχολουμένων: 
                     
                  
                  
                     
                        1 248
                     
                  
               
               Κριτήρια παρέμβασης
            
            
               6.Η Φινλανδία υπέβαλε την αίτηση δυνάμει των κριτηρίων παρέμβασης που προβλέπονται στο άρθρο 4 παράγραφος 1 στοιχείο α) του κανονισμού ΕΤΠ, σύμφωνα με το οποίο απαιτούνται τουλάχιστον 500 απολύσεις εργαζομένων, κατά τη διάρκεια περιόδου αναφοράς τεσσάρων μηνών σε επιχείρηση κράτους μέλους, συμπεριλαμβανομένων των απολύσεων εργαζομένων από τους προμηθευτές και τους κατάντη παραγωγούς. 
            
            
               7.Η περίοδος αναφοράς των τεσσάρων μηνών για την αίτηση εκτείνεται από τις 12 Ιουλίου 2016 έως τις 12 Νοεμβρίου 2016. 
            
            
               8.Οι απολύσεις κατά την περίοδο αναφοράς είναι οι εξής:
            
         
         
            
               –1 191 εργαζόμενοι απολύθηκαν από τη Microsoft,
            
            
               –57 εργαζόμενοι απολύθηκαν από 11 προμηθευτές και κατάντη παραγωγούς της Microsoft.
            
            
               Υπολογισμός των απολύσεων και των περιπτώσεων παύσης επιχειρηματικής δραστηριότητας
            
            
               9.Οι απολύσεις κατά την περίοδο αναφοράς υπολογίστηκαν ως εξής:
            
            
               –1 248 από την ημερομηνία κατά την οποία ο εργοδότης ειδοποίησε προσωπικά τον εργαζόμενο για την απόλυσή του.
            
            
               Επιλέξιμοι δικαιούχοι
            
            
               10.Ο συνολικός αριθμός των επιλέξιμων δικαιούχων είναι 1 248.
            
            
               Σύνδεση των απολύσεων με τις μεγάλες διαρθρωτικές αλλαγές στη μορφή του παγκόσμιου εμπορίου λόγω της παγκοσμιοποίησης
            
            
               11.Προκειμένου να αποδείξει τη σχέση μεταξύ των απολύσεων και των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης, η Φινλανδία υποστηρίζει ότι ο κύριος λόγος για τη μείωση του εργατικού δυναμικού είναι ο παγκόσμιος ανταγωνισμός στον τομέα της κινητής τηλεφωνίας και η επακόλουθη απώλεια μεριδίου της αγοράς από τη Microsoft Mobile Oy (και του λειτουργικού συστήματος "με βάση Windows"). 
            
            
               12.Μετά την εξαγορά των επιχειρήσεων κινητής τηλεφωνίας της Nokia από τη Microsoft (ΗΠΑ), η Microsoft Mobile Oy συστάθηκε το 2014, με έδρα το Espoo, Φινλανδία. Περίπου 4 700 εργαζόμενοι της Nokia μεταφέρθηκαν στη Microsoft Mobile Oy στη Φινλανδία.
            
            
               13.Η Nokia χρησιμοποιούσε αποκλειστικά το λειτουργικό σύστημα Microsoft Windows. Η Microsoft Mobile Oy συνέχισε αυτή την πρακτική. Το εν λόγω λειτουργικό σύστημα κατείχε συνολικό μερίδιο αγοράς 3,3 % έως τα μέσα του 2013, μερίδιο το οποίο μειώθηκε στο 0,8 % το 2016. Τα λειτουργικά συστήματα ανταγωνιστών αύξησαν το μερίδιό τους της αγοράς σε 82,2 % (Android) και 14,6 % (iOS/Apple) από τις αρχές του 2016
                  6
                
                  7
               .
            
            
               14.Η μείωση αυτή σημειώθηκε παρά το γεγονός ότι η Microsoft Mobile Oy διέθεσε στην αγορά νέες κινητές συσκευές και επένδυσε στον σχεδιασμό, σε εξαρτήματα και εμπορική προώθηση
                  8
               . Οι ανταγωνιστές προσφέρουν φθηνότερα προϊόντα υλικού εξοπλισμού και λειτουργικών συστημάτων, τα οποία είναι ιδιαίτερα ελκυστικά για τους νέους πελάτες στις αναδυόμενες αγορές αλλά και στην Ευρώπη.
            
            
               15.Η παρούσα αίτηση αποτελεί τη συνέχεια μιας σειράς προηγούμενων αιτήσεων από τη Φινλανδία, σχετικά με την παρακμή της Nokia (EGF/2007/003 FI/Perlos, EGF/2012/006 FI/Nokia Salo, EGF/2013/001 FI/Nokia, EGF/2015/001 FI/Broadcom, EGF/2015/005 FI/Computer Programming, EGF/2016/001 FI/Microsoft και EGF/2016/008 FI/Nokia Network Systems).
            
            
               Γεγονότα που οδήγησαν στις απολύσεις και την παύση δραστηριότητας
            
            
               16.Η κατασκευή κινητών συσκευών μετατοπίζεται συνεχώς σε χώρες με χαμηλότερο κόστος εργασίας, όπου οι συνθήκες εργασίας είναι συχνά πενιχρές
                  9
               . Οι χαμηλές αποδοχές είναι μέρος της σχέσης κόστους/οφέλους
                  10
               . Οι φθηνές κινητές συσκευές έχουν υψηλή ζήτηση στις αναδυόμενες αγορές. Οι ευρωπαϊκές εισαγωγές επίσης αυξάνονται
                  11
               ..
            
            
               17.Η απώλεια μεριδίου αγοράς από τη Nokia οφείλεται στην επιθετική είσοδο στην αγορά πολυάριθμων κατασκευαστών έξυπνων τηλεφώνων της ανατολικής Ασίας, που επωφελούνται από το χαμηλό εργατικό και κατασκευαστικό κόστος.
            
            
               18.Οι νικητές από αυτόν τον ανταγωνισμό ήταν οι κατασκευαστές που εδρεύουν στις ΗΠΑ και στην Ασία και οι οποίοι χρησιμοποιούν τα λειτουργικά συστήματα Android και iOS.
            
            
               19.Το Android έχει εκατοντάδες εταίρων, ιδίως στην Ασία, που διαθέτουν στην αγορά πληθώρα νέων τηλεφώνων κάθε έτος. Υπάρχουν πολλές επιλογές για το Android, σε μεσαίο και χαμηλό επίπεδο τιμών. Αυτό το χαρακτηριστικό είναι καίριας σημασίας για αγορές, όπως η Ινδία, η Αφρική και η Μέση Ανατολή.
            
            
               20.Η κατασκευή των κινητών συσκευών μεταφέρθηκε από τη Νότια Κορέα στην Κίνα και, πιο πρόσφατα, σε χώρες ακόμη χαμηλότερου κόστους, όπως το Βιετνάμ
                  12
               .
            
            
               21.Κατά τη διάρκεια του Μαΐου 2016, η Microsoft ανακοίνωσε τη μείωση κατά έως και 1 350 θέσεις εργασίας στην Microsoft Mobile Oy στη Φινλανδία. Όλες οι δραστηριότητες της Microsoft Mobile Oy διακόπτονται. 550 εργαζόμενοι έχασαν την εργασία τους στην περιφέρεια Helsinki-Uusimaa, 500 στην περιοχή Pirkanmaa (περιφέρεια Länsi-Suomi) και 300 στο Salo (περιφέρεια Etelä-Suomi) 
            
         
         
            
               22.Υπάρχει σε εξέλιξη μια παρέμβαση του ΕΤΠ (EGF/2016/001 FI/Microsoft) που έχει ως στόχο τη στήριξη των εργαζομένων που απολύθηκαν από τη Microsoft νωρίτερα. Οι στοχευόμενοι δικαιούχοι αυτής της πρότασης είναι διαφορετικοί από τους δικαιούχους της παρούσας υπόθεσης.
            
            
               Αναμενόμενος αντίκτυπος των απολύσεων όσον αφορά την οικονομία και την απασχόληση σε τοπικό, περιφερειακό ή εθνικό επίπεδο
            
            
               Οι πληγείσες περιφέρειες NUTS 2 είναι οι περιφέρειες Helsinki-Uusimaa, Etelä-Suomi και Länsi-Suomi
            
            
            
            
            
            
            
            
               Helsinki-Uusimaa
            
            
               23.Κατά την περίοδο 2012-2016 οι εκτεταμένες απολύσεις αφορούσαν κυρίως την ηλεκτρονική βιομηχανία και τη βιομηχανία λογισμικού. Το φθινόπωρο του 2016 απολύσεις σημειώθηκαν σε διάφορους τομείς μεταποίησης και κατασκευών.
            
            
               24.Ο αριθμός των ατόμων που απασχολούνται στον τομέα της πληροφορίας και των επικοινωνιών στο Uusimaa το τρίτο τρίμηνο του 2016 ήταν χαμηλότερος κατά 6 000 από ό, τι πριν από ένα έτος. Η ανεργία μεταξύ των ομάδων υψηλού μορφωτικού επιπέδου και των επαγγελματιών στις ΤΠΕ εξακολουθεί να αυξάνεται
                  13
               .
            
            
               25.Κατά την περίοδο 2012–2016, οι εκτεταμένες απολύσεις στις πόλεις Ελσίνκι, Espoo και Vantaa αφορούσαν κυρίως την ηλεκτρονική βιομηχανία και την βιομηχανία λογισμικού. Οι εν λόγω επιχειρήσεις απέλυσαν πάνω από 5 000 εργαζομένους κατά την περίοδο 2012-2016. 
            
            
               26.Περίπου το 72 % των ατόμων που απολύθηκαν από τη Microsoft στην περιφέρεια έχουν υψηλό επίπεδο μόρφωσης.
            
            
               Länsi-Suomi 
            
            
               27.Η περιοχή Pirkanmaa, είναι η πλέον πληγείσα από τις απολύσεις στη Microsoft Mobile Oy εντός της περιφέρειας αυτής. 
            
            
               28.Το 2016 η Υπηρεσία Απασχόλησης και Οικονομικής Ανάπτυξης της Pirkanmaa (υπηρεσία TE) είχε συνολικά εγγεγραμμένους 38 077 άνεργους που αναζητούσαν εργασία. Οι άνεργοι που αναζητούν εργασία αντιπροσωπεύουν το 14,6 % του εργατικού δυναμικού
                  14
               . 
            
            
               29.Η υπηρεσία ΤΕ Pirkanmaa έχει επί του παρόντος εγγεγραμμένους περίπου 1 700 άνεργους που αναζητούν εργασία στον τομέα των ΤΠΕ. Το 2016, οι μακροχρόνια άνεργοι αντιπροσώπευαν το 40 % του συνόλου των εγγεγραμμένων ανέργων που αναζητούσαν εργασία στον τομέα των ΤΠΕ στο Pirkanmaa. 
            
            
               30.Η επαγγελματική ομάδα που αντιμετωπίζει τη μεγαλύτερη αύξηση της ανεργίας είναι οι εξειδικευμένοι, απόφοιτοι τριτοβάθμιας εκπαίδευσης. Συνολικά 6 084 άτομα με πανεπιστημιακό πτυχίο ήταν καταχωρισμένοι ως άνεργοι που αναζητούν εργασία κατά τη διάρκεια του Σεπτεμβρίου 2016 στην περιφέρεια. Το ποσοστό ανεργίας των εργαζομένων με υψηλό επίπεδο κατάρτισης στον τομέα της τεχνολογίας αυξήθηκε κατά το προηγούμενο έτος κατά 8,1 εκατοστιαίες μονάδες στην περιφέρεια.
            
            
               Etelä-Suomi 
            
         
         
            
               31.Στην εν λόγω περιφέρεια η περιοχή της πόλης Salo είναι εκείνη που πλήττεται περισσότερο από τις απολύσεις της Microsoft Mobile Oy. 300 εργαζόμενοι θα χάσουν την εργασία τους στη Microsoft στο Salo, σύμφωνα με την υπηρεσία TE. 
            
            
               32.Η πόλη Salo απώλεσε συνολικά 6 900 θέσεις εργασίας μεταξύ του 2007 και του 2014, δηλαδή μείωση των θέσεων εργασίας κατά 26 εκατοστιαίες μονάδες. Ως αποτέλεσμα του τερματισμού της παραγωγής κινητών τηλεφώνων από την πρώην  Nokia και της οικονομικής ύφεσης, η ανεργία υπερδιπλασιάστηκε μεταξύ του 2008 και του 2016 στην περιοχή. 
            
            
               33.Το ποσοστό ανεργίας στην περιφέρεια αυξήθηκε κατά περισσότερες από δέκα ποσοστιαίες μονάδες, από 7,0 σε 17,5 %. Η αλλαγή αυτή είναι εξαιρετικά σημαντική σε σύγκριση ακόμη και με άλλους φινλανδικούς δήμους με παρουσία Nokia/Microsoft
                  15
               .
            
            
               34.Το ποσοστό ατόμων με υψηλό μορφωτικό επίπεδο μεταξύ των ανέργων στο Salo έχει αυξηθεί. 
            
            
               Δικαιούχοι για τους οποίους ζητείται ενίσχυση και προτεινόμενες δράσεις
            
            
               Δικαιούχοι για τους οποίους ζητείται ενίσχυση
            
            
               35.Ο εκτιμώμενος αριθμός των απολυμένων που αναμένεται να συμμετάσχουν στα μέτρα είναι 1 000. Η κατανομή των εργαζομένων αυτών κατά φύλο, ιθαγένεια και ηλικιακή ομάδα έχει ως εξής:
            
            
                     
                        Κατηγορία
                     
                  
                  
                     
                        Αριθμός 
                           στοχευόμενων δικαιούχων
                     
                  
               
                     
                        Φύλο:
                     
                  
                  
                     
                        Άνδρες:
                     
                  
                  
                     
                        740
                     
                  
                  
                     
                        (74,0 %)
                     
                  
               
                     
                  
                  
                     
                        Γυναίκες:
                     
                  
                  
                     
                        260
                     
                  
                  
                     
                        (26,0 %)
                     
                  
               
                     
                        Ιθαγένεια:
                     
                  
                  
                     
                        Πολίτες της ΕΕ:
                     
                  
                  
                     
                        955
                     
                  
                  
                     
                        (95,5 %)
                     
                  
               
                     
                  
                  
                     
                        Πολίτες τρίτων χωρών:
                     
                  
                  
                     
                        45
                     
                  
                  
                     
                        (4,5 %)
                     
                  
               
                     
                        Ηλικιακή ομάδα:
                     
                  
                  
                     
                        15-24 ετών:
                     
                  
                  
                     
                        0
                     
                  
                  
                     
                        (0 %)
                     
                  
               
                     
                  
                  
                     
                        25-29 ετών:
                     
                  
                  
                     
                        25
                     
                  
                  
                     
                        (2,5 %)
                     
                  
               
                     
                  
                  
                     
                        30-54 ετών:
                     
                  
                  
                     
                        925
                     
                  
                  
                     
                        (92,5 %)
                     
                  
               
                     
                  
                  
                     
                        55-64 ετών:
                     
                  
                  
                     
                        50
                     
                  
                  
                     
                        (5,0 %)
                     
                  
               
                     
                  
                  
                     
                        άνω των 64 ετών:
                     
                  
                  
                     
                        0
                     
                  
                  
                     
                        (0 %)
                     
                  
               
               Επιλεξιμότητα των προτεινόμενων δράσεων
            
            
               36.Οι εξατομικευμένες υπηρεσίες που πρόκειται να παρασχεθούν στους απολυμένους εργαζόμενους συνίστανται στις εξής δράσεις: 
            
            
               –Μέτρα καθοδήγησης και άλλα προπαρασκευαστικά μέτρα: τα μέτρα αυτά θα περιλαμβάνουν την κατάρτιση σε αναζήτηση εργασίας, την υποστήριξη της κινητικότητας του εργατικού δυναμικού (Ευρωπαϊκές Υπηρεσίες Απασχόλησης (EURES), την ατομική καθοδήγηση (καθοδήγηση για θέση εργασίας), την καθοδήγηση σταδιοδρομίας και αξιολογήσεις από εμπειρογνώμονες.
            
            
               –Υπηρεσίες απασχόλησης και επιχειρήσεων: τα μέτρα αυτά θα περιλαμβάνουν την υποστήριξη ανεξάρτητων ατόμων που αναζητούν εργασία, την αξιολόγηση των ικανοτήτων, δοκιμές και εκδηλώσεις για προσλήψεις.
            
            
               –Κατάρτιση: το μέτρο αυτό θα περιλαμβάνει την επαγγελματική κατάρτιση, τη συνεχιζόμενη κατάρτιση και την κατάρτιση για επαγγελματική αλλαγή, την επανεκπαίδευση, την κατάρτιση σε επιχειρηματικά θέματα και σε θέματα κινητικότητας εργατικού δυναμικού. 
            
            
               –Επιχορήγηση για τη σύσταση νέας επιχείρησης: το μέτρο αυτό θα προσφέρει επιχορηγήσεις σύστασης νέων επιχειρήσεων για την προώθηση της δημιουργίας επιχειρηματικής δραστηριότητας, για την έναρξη και την εγκαθίδρυση επιχείρησης πλήρους απασχόλησης στον τομέα των ΤΠΕ ή σε άλλους τομείς.
            
            
               –Επιδότηση μισθού: το μέτρο αυτό θα στηρίξει την απασχόληση σε νέα θέση εργασίας, μειώνοντας την μισθοδοτική επιβάρυνση. Η επιδότηση μισθού είναι μεταξύ 30 και 50 % των δαπανών μισθοδοσίας.
            
            
               –Αποζημιώσεις για έξοδα ταξιδίου και διαμονής: το μέτρο αυτό καλύπτει τις δαπάνες που πραγματοποιήθηκαν από τον αναζητούντα θέση εργασίας, κατά τη διάρκεια της κατάρτισης.
            
            
               37.Οι προτεινόμενες δράσεις που περιγράφονται εδώ αποτελούν ενεργητικά μέτρα της αγοράς εργασίας, τα οποία εντάσσονται στο πλαίσιο των επιλέξιμων δράσεων που ορίζονται στο άρθρο 7 του κανονισμού ΕΤΠ. Οι δράσεις αυτές δεν υποκαθιστούν τα παθητικά μέτρα κοινωνικής προστασίας.
            
            
               38.Η Φινλανδία υπέβαλε τις απαιτούμενες πληροφορίες σχετικά με τις δράσεις που είναι υποχρεωτικές για τις οικείες επιχειρήσεις βάσει της εθνικής νομοθεσίας ή των συλλογικών συμβάσεων. Επιβεβαίωσε ότι η χρηματοδοτική συνεισφορά από το ΕΤΠ δεν θα αντικαταστήσει αυτές τις δράσεις.
            
            
               Εκτιμώμενος προϋπολογισμός
            
            
               39.Το εκτιμώμενο συνολικό κόστος ανέρχεται σε 5 866 800 EUR, εκ των οποίων οι δαπάνες για τις εξατομικευμένες υπηρεσίες ανέρχονται σε 5 559 300 EUR και οι δαπάνες για δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων σε 307 500 EUR.
            
         
         
            
               40.Η συνολική χρηματοδοτική συνεισφορά που ζητείται από το ΕΤΠ είναι 3 520 080 EUR (60 % του συνολικού κόστους).
            
            
            
                     
                        Δράσεις
                     
                  
                  
                     
                        Εκτιμώμενος αριθμός συμμετεχόντων
                     
                  
                  
                     
                        Εκτιμώμενο κόστος ανά συμμετέχοντα (ευρώ)
                     
                  
                  
                     
                        Εκτιμώμενο συνολικό κόστος *
                     
                     
                        (σε EUR) 
                     
                  
               
                     
                        Εξατομικευμένες υπηρεσίες [δράσεις που προβλέπονται στο άρθρο 7 παράγραφος 1 στοιχεία α) και γ) του κανονισμού ΕΤΠ]
                     
                  
               
                     
                        Μέτρα επαγγελματικής καθοδήγησης και άλλα προπαρασκευαστικά μέτρα (Valmennukset ja muut valmentavat toimenpiteet  )
                     
                  
                  
                     
                        195
                     
                  
                  
                     
                        1 200
                     
                  
                  
                     
                        234 000
                     
                  
               
                     
                        Υπηρεσίες απασχόλησης και επιχειρήσεων (Työllisyys- ja yrityspalvelut)
                     
                  
                  
                     
                        800
                     
                  
                  
                     
                        606
                     
                  
                  
                     
                        484 800
                     
                  
               
                     
                        Κατάρτιση (Koulutus) 
                     
                  
                  
                     
                        535
                     
                  
                  
                     
                        6 000
                     
                  
                  
                     
                        3 210 000
                     
                  
               
                     
                        Επιχορήγηση για τη σύσταση επιχειρήσεων (Starttiraha) 
                     
                  
                  
                     
                        18
                     
                  
                  
                     
                        8 000
                     
                  
                  
                     
                        144 000
                     
                  
               
                     
                        Υποσύνολο α):
                     
                     
                        Ποσοστό της δέσμης εξατομικευμένων υπηρεσιών
                     
                  
                  
                     
                        –
                     
                  
                  
                     
                        4 072 800
                     
                  
               
                     
                  
                  
                     
                  
                  
                     
                        (73,26 %)
                     
                  
               
                     
                        Επιδόματα και κίνητρα [δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ]
                     
                  
               
                     
                        Επιδότηση μισθού (Palkkatuki)
                     
                  
                  
                     
                        163
                     
                  
                  
                     
                        9 000
                     
                  
                  
                     
                        1 467 000
                     
                  
               
                     
                        Αποζημιώσεις για έξοδα ταξιδίου και διαμονής(Liikkuvuusavustus)
                     
                  
                  
                     
                        130
                     
                  
                  
                     
                        150
                     
                  
                  
                     
                        19 500
                     
                  
               
                     
                        Υποσύνολο β):
                     
                     
                        Ποσοστό της δέσμης εξατομικευμένων υπηρεσιών:
                     
                  
                  
                     
                        –
                     
                  
                  
                     
                        1 486 500
                     
                  
               
                     
                  
                  
                     
                  
                  
                     
                        (26,74 %)
                     
                  
               
                     
                         Δράσεις που προβλέπονται στο άρθρο 7 παράγραφος 4 του κανονισμού ΕΤΠ
                     
                  
               
                     
                        1. Προπαρασκευαστικές δραστηριότητες
                     
                  
                  
                     
                        –
                     
                  
                  
                     
                        9 000
                     
                  
               
                     
                        2. Διαχείριση
                     
                  
                  
                     
                        –
                     
                  
                  
                     
                        143 000
                     
                  
               
                     
                        3. Ενημέρωση και δημοσιότητα
                     
                  
                  
                     
                        –
                     
                  
                  
                     
                        115 500
                     
                  
               
                     
                        4. Έλεγχος και υποβολή εκθέσεων
                     
                  
                  
                     
                        –
                     
                  
                  
                     
                         40 000
                     
                  
               
                     
                        Υποσύνολο γ):
                     
                     
                        Ποσοστό επί του συνολικού κόστους :
                     
                  
                  
                     
                        –
                     
                  
                  
                     
                        307 500
                     
                  
               
                     
                  
                  
                     
                  
                  
                     
                        (5,24 %)
                     
                  
               
                     
                        Συνολικό κόστος (α + β + γ):
                     
                  
                  
                     
                        –
                     
                  
                  
                     
                        5 866 800
                     
                  
               
                     
                        Συνεισφορά ΕΤΠ (60 % του συνολικού κόστους)
                     
                  
                  
                     
                        –
                     
                  
                  
                     
                        3 520 080
                     
                  
               
               *:τα ποσοστά % είναι στρογγυλεμένα, τα λοιπά αριθμητικά στοιχεία όχι
            
            
               41.Το κόστος των δράσεων που προσδιορίζονται στον ανωτέρω πίνακα ως δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ δεν υπερβαίνει το 35 % του συνολικού κόστους της συντονισμένης δέσμης εξατομικευμένων υπηρεσιών. Η Φινλανδία επιβεβαίωσε ότι οι δράσεις αυτές προϋποθέτουν την ενεργό συμμετοχή των στοχευόμενων δικαιούχων σε δραστηριότητες αναζήτησης εργασίας ή κατάρτισης.
            
            
               42.Η Φινλανδία επιβεβαίωσε ότι το κόστος των επενδύσεων για την αυτοαπασχόληση, τη σύσταση επιχειρήσεων και την ανάκτηση επιχειρήσεων από εργαζομένους δεν θα υπερβαίνει τα 15 000 ευρώ ανά δικαιούχο. 
            
            
               Περίοδος επιλεξιμότητας των δαπανών
            
            
               43.Η Φινλανδία άρχισε να παρέχει τις εξατομικευμένες υπηρεσίες στους στοχευόμενους δικαιούχους στις 12 Ιουλίου 2016. Επομένως, οι δαπάνες σχετικά με τις δράσεις θα είναι επιλέξιμες για χρηματοδοτική συνεισφορά από το ΕΤΠ από τις 12 Ιουλίου 2016 έως την 1η Φεβρουαρίου 2019.
            
            
               44.Η Φινλανδία άρχισε να επιβαρύνεται με τις διοικητικές δαπάνες για την εφαρμογή του ΕΤΠ στις 12 Ιουλίου 2016. Συνεπώς, οι δαπάνες για τις δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων είναι επιλέξιμες για χρηματοδοτική συνεισφορά από το ΕΤΠ από τις 12 Ιουλίου 2016 έως την 1η Αυγούστου 2019. 
            
            
               Συμπληρωματικότητα με δράσεις που χρηματοδοτούνται από εθνικά ή ενωσιακά ταμεία
            
            
               45.Οι πηγές της εθνικής προχρηματοδότησης ή συγχρηματοδότησης είναι οι κρατικές υπηρεσίες απασχόλησης που υπάγονται στο διοικητικό σκέλος του υπουργείου Οικονομικών Υποθέσεων και Απασχόλησης (ΥΟΥΑ). Ορισμένες υπηρεσίες θα χρηματοδοτηθούν επίσης από τις λειτουργικές δαπάνες των κέντρων οικονομικής ανάπτυξης (κέντρα ELY) και από τις υπηρεσίες TE.
            
            
               46.Η Φινλανδία επιβεβαίωσε ότι τα μέτρα που περιγράφονται παραπάνω και τα οποία λαμβάνουν χρηματοδοτική συνεισφορά από το ΕΤΠ δεν θα λάβουν χρηματοδοτική συνεισφορά από άλλα χρηματοδοτικά μέσα της Ένωσης.
            
            
               Διαδικασίες για την παροχή συμβουλών προς τους δικαιούχους για τους οποίους ζητείται ενίσχυση ή τους εκπροσώπους τους ή τους κοινωνικούς εταίρους, καθώς και τις τοπικές και περιφερειακές αρχές
            
            
               47.Η Φινλανδία ανέφερε ότι η συντονισμένη δέσμη εξατομικευμένων υπηρεσιών έχει καταρτιστεί σε συνεννόηση με ομάδα εργασίας στην οποία συμμετέχουν οι εκπρόσωποι των κέντρων ELY, των υπηρεσιών ΤΕ της οικείας περιφέρειας, της Microsoft, των τεχνολογικών βιομηχανιών της Φινλανδίας, της ένωσης εργαζομένων Pro, της Ένωσης Επαγγελματιών Μηχανικών της Φινλανδίας και του φινλανδικού οργανισμού χρηματοδότησης της καινοτομίας. 
            
            
               Συστήματα διαχείρισης και ελέγχου
            
            
               48.Η αίτηση περιέχει περιγραφή του συστήματος διαχείρισης και ελέγχου, που προσδιορίζει τις ευθύνες των εμπλεκόμενων φορέων. Η Φινλανδία έχει κοινοποιήσει στην Επιτροπή ότι η διαχείριση της χρηματοδοτικής συνεισφοράς θα ασκείται από το ΥΟΥΑ, το οποίο θα ενεργεί ως αρχή διαχείρισης και πιστοποίησης για το ΕΤΠ και ως ενδιάμεσος φορέας για τη χορήγηση των κονδυλίων του ΕΤΠ. Τα καθήκοντα διαχείρισης για το ΕΤΠ έχουν ανατεθεί στη Διεύθυνση Απασχόλησης και Επιχειρηματικότητας. 
            
            
               49.Τα καθήκοντα πιστοποίησης έχουν ανατεθεί στη Μονάδα Ανθρώπινων Πόρων και Διοίκησης. Οι πληρωμές στους δικαιούχους πραγματοποιούνται μέσω των περιφερειακών κέντρων ELY και των υπηρεσιών ΤΕ. 
            
            
               50.Όσον αφορά τον οικονομικό έλεγχο, αρμόδιο όργανο είναι η ανεξάρτητη μονάδα εσωτερικού ελέγχου, που υπάγεται στην αρμοδιότητα του μόνιμου γραμματέα του ΥΟΥΑ.
            
            
               Δεσμεύσεις του οικείου κράτους μέλους
            
            
               51.Η Φινλανδία έδωσε όλες τις αναγκαίες διαβεβαιώσεις όσον αφορά τα ακόλουθα: 
            
         
         
            
               –την τήρηση των αρχών της ίσης μεταχείρισης και της απαγόρευσης των διακρίσεων όσον αφορά την πρόσβαση στις προτεινόμενες δράσεις και την υλοποίησή τους,
            
            
               –τη συμμόρφωση με τις απαιτήσεις που καθορίζονται στην εθνική νομοθεσία και στη νομοθεσία της ΕΕ όσον αφορά τις ομαδικές απολύσεις,
            
            
               –τη συμμόρφωση των επιχειρήσεων που πραγματοποίησαν απολύσεις, οι οποίες συνέχισαν τις δραστηριότητές τους μετά τις απολύσεις, προς τις νόμιμες υποχρεώσεις που διέπουν τις απολύσεις και τη μέριμνα εκ μέρους τους ώστε να πράξουν τα δέοντα για τους εργαζομένους τους,
            
            
               –τη μη λήψη χρηματοδοτικής ενίσχυσης από άλλα ενωσιακά ταμεία ή χρηματοδοτικά μέσα όσον αφορά τις προτεινόμενες δράσεις, καθώς και την αποφυγή οποιασδήποτε διπλής χρηματοδότησης,
            
            
               –τη συμπληρωματικότητα των προτεινόμενων δράσεων προς τις δράσεις που χρηματοδοτούνται από τα διαρθρωτικά ταμεία,
            
            
               –τη συμμόρφωση της χρηματοδοτικής συνεισφοράς από το ΕΤΠ με τους διαδικαστικούς και ουσιαστικούς κανόνες της Ένωσης για τις κρατικές ενισχύσεις.
            
            
               ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Πρόταση προϋπολογισμού
            
            
               52.Το ΕΤΠ δεν υπερβαίνει το μέγιστο ετήσιο ποσό των 150 εκατομμυρίων EUR (σε τιμές του 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020
                  16
               .
            
            
               53.Η Επιτροπή, αφού εξέτασε την αίτηση όσον αφορά την τήρηση των προϋποθέσεων που προβλέπονται στο άρθρο 13 παράγραφος 1 του κανονισμού ΕΤΠ και αφού έλαβε υπόψη τον αριθμό των στοχευόμενων δικαιούχων, τις προτεινόμενες ενέργειες και το εκτιμώμενο κόστος, προτείνει την κινητοποίηση του ΕΤΠ για το ποσό των 3 520 080 ευρώ, το οποίο αντιστοιχεί στο 60 % του συνολικού κόστους των προτεινόμενων ενεργειών, προκειμένου να παρασχεθεί χρηματοδοτική συνεισφορά για την αίτηση.
            
            
               54.Η προτεινόμενη απόφαση για κινητοποίηση του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως ορίζεται στο σημείο 13 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  17
               .
            
            
               Συναφείς πράξεις
            
            
               55.Ταυτόχρονα με την υποβολή της παρούσας πρότασης για απόφαση κινητοποίησης του ΕΤΠ, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο πρόταση μεταφοράς του ποσού των 3 520 080 EUR στην αντίστοιχη γραμμή του προϋπολογισμού.
            
            
               56.Ταυτόχρονα με την έγκριση της παρούσας πρότασης απόφασης για την κινητοποίηση του ΕΤΠ, η Επιτροπή θα εκδώσει απόφαση για χρηματοδοτική συνεισφορά μέσω εκτελεστικής πράξης, η οποία θα αρχίσει να ισχύει την ημερομηνία έκδοσης της προτεινόμενης απόφασης για την κινητοποίηση του ΕΤΠ από το Ευρωπαϊκό Κοινοβούλιο και το Συμβούλιο.
            
            
               Πρόταση
            
            
               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            
            
               σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση ύστερα από αίτηση της Φινλανδίας — EGF/2017/002 FI/Microsoft 2
            
            
               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  18
               , και ιδίως το άρθρο 15 παράγραφος 4,
            
         
         
            
               Έχοντας υπόψη τη διοργανική συμφωνία, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  19
               , και ιδίως το σημείο 13,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) έχει στόχο να παρέχει στήριξη σε εργαζομένους που απολύονται και σε αυτοαπασχολουμένους των οποίων η δραστηριότητα έχει παύσει ως αποτέλεσμα μεγάλων διαρθρωτικών αλλαγών στη μορφή του παγκόσμιου εμπορίου που οφείλονται στην παγκοσμιοποίηση, ως αποτέλεσμα της συνέχισης της παγκόσμιας χρηματοπιστωτικής και οικονομικής κρίσης ή ως αποτέλεσμα μιας νέας παγκόσμιας χρηματοπιστωτικής και οικονομικής κρίσης, και να τους βοηθά να επανενταχθούν στην αγορά εργασίας.
            
            
               (2)Το ΕΤΠ δεν πρέπει να υπερβαίνει το μέγιστο ετήσιο ποσό των 150 εκατ. EUR (τιμές 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου
                  20
               .
            
            
               (3)Την 1η Φεβρουαρίου 2017, η Φινλανδία υπέβαλε αίτηση για την κινητοποίηση του ΕΤΠ, όσον αφορά τις απολύσεις στη Microsoft Oy (Microsoft Mobile Oy) και σε 11 προμηθευτές και παραγωγούς των επόμενων σταδίων του προϊόντος και την παύση των δραστηριοτήτων. Η αίτηση αυτή συμπληρώθηκε με πρόσθετες πληροφορίες που υποβλήθηκαν σύμφωνα με το άρθρο 8 παράγραφος 3 του κανονισμού (ΕΕ) αριθ. 1309/2013. Η εν λόγω αίτηση πληροί τις απαιτήσεις που ισχύουν για τον καθορισμό χρηματοδοτικής συνεισφοράς από το ΕΤΠ, οι οποίες ορίζονται στο άρθρο 13 του κανονισμού (ΕΕ) αριθ. 1309/2013.
            
            
               (4)Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς ύψους  3 520 080 EUR σύμφωνα με την αίτηση που υπέβαλε η Φινλανδία.
            
            
               (5)Προκειμένου να ελαχιστοποιηθεί ο χρόνος που χρειάζεται για την κινητοποίηση του ΕΤΠ, η παρούσα απόφαση ισχύει και εφαρμόζεται από την ημερομηνία της έκδοσής της,
            
            
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Στο πλαίσιο του γενικού προϋπολογισμού της Ένωσης για το οικονομικό έτος 2017, το Ευρωπαϊκό Ταμείο Προσαρμογής στην Παγκοσμιοποίηση κινητοποιείται για την παροχή ποσού 3 520 080 EUR σε πιστώσεις ανάληψης υποχρεώσεων και σε πιστώσεις πληρωμών.
            
            
               Άρθρο 2
            
            
               Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης. Εφαρμόζεται από την [την ημερομηνία της έκδοσής της]
                  21*.
            
            
               Βρυξέλλες,
            
            
               
                  Για το Ευρωπαϊκό Κοινοβούλιο
                        Για το Συμβούλιο
               
               
                  Ο Πρόεδρος
                        Ο Πρόεδρος
               
            
         
         
            
                  
                     (1)
                  ΕΕ L 347 της 20.12.2013, σ. 855.
               
               
                  
                     (2)
                  Κατά την έννοια του άρθρου 3 του κανονισμού ΕΤΠ.
               
               
                  
                     (3)
                  Κανονισμός (ΕΕ) αριθ. 1046/2012 της Επιτροπής, της 8ης Νοεμβρίου 2012, σχετικά με την εφαρμογή του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS), όσον αφορά τη διαβίβαση των χρονοσειρών για τη νέα περιφερειακή κατανομή (ΕΕ L 310 της 9.11.2012, σ. 34).
               
               
                  
                     (4)
                  ΕΕ L 393 της 30.12.2006, σ. 1.
               
               
                  
                     (5)
                  Σύμφωνα με το άρθρο 7 παράγραφος 4 του κανονισμού (ΕΕ) αριθ. 1309/2013.
               
               
                  
                     (6)
                  
                  
                     www.statista.com/chart/4112/smartphone-market-share
                  
               
               
                  
                     (7)
                  
                  
                     https://www.strategyanalytics.com/strategy-analytics/news/strategy-analytics-press-releases/strategy-analytics-press-release/2016/11/02/strategy-analytics-android-captures-record-88-percent-share-of-global-smartphone-shipments-in-q3-2016#.WTosOjclGUl
                  
               
               
                  
                     (8)
                  
                  
                     www.statista.com/chart/4112/smartphone-market-share
                  
               
               
                  
                     (9)
                  
                  
                     http://www.businessinsider.com/samsung-factory-working-conditions-2012-11?r=US&IR=T&IR=T
                  
               
               
                  
                     (10)
                  
                  
                     http://comptryx.com/product/global_salary_survey
                  
               
               
                  
                     (11)
                  
                  
                     https://www.kantarworldpanel.com/global/News/Android-Share-Tops-75-in-Europes-Largest-Markets
                  
               
               
                  
                     (12)
                  
                  
                     http://www.thanhniennews.com/business/samsung-shifts-plants-from-china-to-vietnam-to-protect-margins-392.html
                  
               
               
                  
                     (13)
                  
                  
                     http://julkaisut.valtioneuvosto.fi/bitstream/handle/10024/78927/TKAT_Oct_2016_en.pdf?sequence=1
                  
               
               
                  
                     (14)
                  
                  
                     http://julkaisut.valtioneuvosto.fi/bitstream/handle/10024/78927/TKAT_Oct_2016_en.pdf?sequence=1
                  
               
               
                  
                     (15)
                  
                  
                     http://www.itproportal.com/2015/07/20/nokias-woes-pushing-finnish-town-salo-further- into-recession/
                  
               
               
                  
                     (16)
                  ΕΕ L 347 της 20.12.2013, σ. 884.
               
               
                  
                     (17)
                  ΕΕ C 373 της  20.12.2013, σ. 1.
               
               
                  
                     (18)
                  ΕΕ L 347 της 20.12.2013, σ. 855.
               
               
                  
                     (19)
                  ΕΕ C 373 της 20.12.2013, σ. 1.
               
               
                  
                     (20)
                  Κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).
               
               
                  
                     (21)
                   Η ημερομηνία θα προστεθεί από το Ευρωπαϊκό Κοινοβούλιο πριν από τη δημοσίευση στην ΕΕ.